pythainlp/thai_wikipedia_clean_20230101 huggingface dataset:
นาตาลี โคล  (6 กุมภาพันธ์ ค.ศ. 1950 - 31 ธันวาคม ค.ศ. 2015) เป็นนักร้อง - นักแต่งเพลง และนักแสดงชาวอเมริกัน เป็นลูกสาวของแนท คิง โคล นาตาลีประสบความสำเร็จในช่วงทศวรรษ 1970 ในฐานะศิลปินอาร์แอนด์บี โดยมีผลงานเพลงฮิตอย่าง "This Will Be", "Inseparable", และ "Our Love". หลังการล้มเหลวจากยอดการขายและการแสดงอันเนื่องมาจากการติดสารเสพติดอย่างหนักหน่วงของเธอ โคลปรากฏตัวอีกครั้งในฐานะศิลปินป็อปพร้อมอัลบั้ม Everlasting ปี 1987 และเธอยังได้ร้องเพลง "Pink Cadillac". ของ บรูซ สปริงส์ทีน , ในช่วงต้นทศวรรษ 1990 เธอได้อัดเพลงเพื่ออุทิศแก่พ่อของเธอ และถือเป็นอัลบั้มที่ประสบความสำเร็จมากที่สุดของเธอ อัลบั้ม Unforgettable... with Love มียอดขายถึง 7 ล้านแผ่นและยังทำให้โคลได้ รางวัลแกรมมี่ หลายรางวัล , ผลงานของเธอมียอดขายถึง 30 ล้านแผ่นทั่วโลก
เมื่อวันที่ 31 ธันวาคม 2015 โคลได้เสียชีวิตลงด้วยวัย 65 ปี ที่โรงพยาบาล Cedars-Sinai Medical Center จากภาวะหัวใจล้มเหลว
นาตาลี โคล เกิดในโรงพยาบาล Cedars of Lebanon Hospital ที่ ลอสแอนเจลิส และเป็นลูกสาวของนักร้องแจ็สชาวอเมริกัน แนท คิง โคล โดยมารดาของโคล ฮอว์คกิน อิลลิตัน เป็นอดีตสมาชิกกลุ่มออร์เคสตราอย่าง Duke Ellington Orchestra ที่เคยทำหน้าที่ร้องนำ
เทศกาลภาพยนตร์นานาชาติกรุงเทพ
เจ้าฟ้าธรรมธิเบศรไชยเชษฐสุริยวงศ์
รายชื่อสนธิสัญญา
รายชื่อสนธิสัญญา เป็นรายชื่อข้อตกลงทางประวัติศาสตร์ฉบับที่สำคัญ ระหว่างรัฐ กองทัพ รัฐบาล และกลุ่มชน
List of treaties
อนาวิน จูจีน
อนาวิน จูจีน (เกิดวันที่ 13 มีนาคม พ.ศ. 2530) เป็นนักฟุตบอลชาวไทยจากจังหวัดนครสวรรค์ ปัจจุบันเล่นให้กับดราก้อน ปทุมวัน กาญจนบุรี ในไทยลีก 3 ในตำแหน่งปีกขวา
อนาวิน เกิดในจังหวัดนครสวรรค์ เริ่มต้นศึกษาชั้นมัธยมศึกษาปีที่ 1 ที่โรงเรียนกีฬาอ่างทอง เขาเริ่มเล่นฟุตบอลในระดับสโมสรกับธนาคารกรุงไทย โดยใช้เวลาถึง 3 ปี ถึงมีโอกาสได้เล่นชุดใหญ่ แต่ส่วนใหญ่จะได้เป็นแค่ตัวสำรอง ต่อมาหลังจบฤดูกาล 2551 สโมสรธนาคารกรุงไทยประสบปัญหาไม่สามารถจดทะเบียนเป็นนิติบุคคลได้ จึงโอนสิทธิการเล่นในไทยพรีเมียร์ลีกรวมถึงผู้เล่นของทีมให้กับสโมสรบางกอกกล๊าส อนาวินจึงเป็นผู้เล่นของบางกอกกล๊าสในฤดูกาล 2552 ต่อมาหลังจากจบไทยพรีเมียร์ลีก ฤดูกาล 2555
อนาวิน ได้ย้ายเข้าร่วมทีมบุรีรัมย์ ยูไนเต็ด ในปี พ.ศ. 2556 ด้วยสัญญา 2 ปี ด้วยค่าตัว 2 ล้านบาท เขาลงเล่นในเกมลีกครั้งแรกในวันที่ 3 มีนาคม ปีเดียวกัน ในเกมเหย้ากับสุพรรณบุรี โดยทั้งสองทีมเสมอกันด้วยคะแนน 1–1
ในวันที่ 20 เมษายน อนาวิน ทำประตูแรกในลีกให้กับทีมได้ในเกมกับเชียงราย ยูไนเต็ด ที่ยูไนเต็ด สเตเดียม โดยเป็นประตูแรกของเกมในนาทีที่ 6 ซึ่งผลจบลงด้วยการเสมอกันที่ 2–2
ในวันที่ 23 เมษายน พ.ศ. 2559 อนาวินทำประตูแรกในไทยลีก ฤดูกาล 2559 ช่วยให้บุรีรัมย์บุกไปเอาชนะสุโขทัยที่สนามทีโอที 1–0 ต่อมาในวันที่ 22 พฤษภาคม พ.ศ. 2559 อนาวินทำประตูที่ 2 ในลีก ช่วยให้บุรีรัมย์บุกไปเอาชนะบางกอกกล๊าสที่ลีโอสเตเดียม 2–0 ต่อมาในวันที่ 15 มิถุนายน พ.ศ. 2559 ช้าง เอฟเอคัพ รอบ 64 ทีมสุดท้าย อนาวินทำหนึ่งประตูช่วยให้บุรีรัมย์เปิดบ้านเอาชนะม.วงษ์ชวลิตกุล 8–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 17 กรกฎาคม พ.ศ. 2559 อนาวินทำประตูที่ 3 ในลีก ช่วยให้บุรีรัมย์เปิดบ้านเอาชนะพัทยา ยูไนเต็ด ไปได้ 4–2
ในเดือนกุมภาพันธ์ พ.ศ. 2560 อนาวินได้อำลาบุรีรัมย์ และย้ายไปเล่นให้กับสุพรรณบุรี สโมสรร่วมลีกเดียวกัน
ในเดือนพฤษภาคม พ.ศ. 2561 อนาวินได้ย้ายไปเล่นให้กับพีทีที ระยอง ในไทยลีก 2 เขามีส่วนช่วยให้สโมสรเลื่อนชั้นสู่ไทยลีก ฤดูกาล 2562 ได้สำเร็จ
ในช่วงที่อนาวินศึกษาระดับมัธยมศึกษาที่โรงเรียนกีฬาอ่างทอง เขาได้รับคัดเลือกเพื่อเป็นตัวแทนนักฟุตบอลเยาวชนทีมชาติไทยรุ่นอายุ 18 ปี ไปแข่งขันที่อินโดนีเชีย อนาวินเริ่มเป็นที่รู้จักมากขึ้นเมื่อครั้งเป็นตัวแทนประเทศไปแข่งรายการ "เป๊ปซี่ เวิลด์ ชาลเลนจ์" ร่วมกับวิสูตร บุญเป็ง ได้มีโอกาสแสดงความสามารถให้ทั่วโลกได้รับรู้ ก่อนจะได้รับรองชนะเลิศกลับมา จากนั้นได้รับการคัดเลือกเข้าทีมเยาวชนทีมชาติไทยรุ่นอายุ 20 ปี
อนาวินลงเล่นให้กับทีมชาติไทยรุ่นอายุไม่เกิน 23 ปี นัดแรก เมื่อวันที่ 4 ธันวาคม พ.ศ. 2552 พบกับเวียดนาม และทำประตูแรกได้ในนัดพบกับติมอร์-เลสเต ในการแข่งขันฟุตบอลชายในกีฬาซีเกมส์ ครั้งที่ 25 ณ นครเวียงจันทน์ ประเทศลาว
สนธิสัญญาปารีส (ค.ศ. 1303)
สนธิสัญญาปารีส  คือสนธิสัญญาระหว่างพระเจ้าเอ็ดเวิร์ดที่ 1 แห่งราชอาณาจักรอังกฤษ และ พระเจ้าฟิลิปที่ 4 แห่งราชอาณาจักรฝรั่งเศส ระหว่างสงครามร้อยปี ที่ลงนามกันเมื่อวันที่ 20 พฤษภาคม ค.ศ. 1303
ตามข้อตกลงของสนธิสัญญาฝรั่งเศสคือกาสโคนีแก่ฝ่ายอังกฤษ และการจัดการเสกสมรสระหว่างพระราชธิดาในพระเจ้าฟิลิปที่ 4 กับพระเจ้าเอ็ดเวิร์ดที่ 2 พระราชโอรสในพระเจ้าเอ็ดเวิร์ดที่ 1
เจ้าชายดาเนียล ดยุกแห่งเวสเตร์เยิตลันด์
เจ้าชายดาเนียลแห่งสวีเดน ดยุกแห่งเวสเตร์เยิตลันด์  หรือนามเดิม โอลอฟ ดาเนียล เวสต์ลิง (; 15 กันยายน พ.ศ. 2516) เป็นพระสวามีในเจ้าหญิงวิกตอเรีย มกุฎราชกุมารีแห่งสวีเดน ปัจจุบันเป็นผู้ฝึกส่วนตัวและเจ้าของสถานออกกำลังกาย
โอลอฟ ดาเนียล เวสต์ลิง ประสูติวันเดียวกันกับวันเสวยราชสมบัติของสมเด็จพระราชาธิบดีคาร์ลที่ 16 กุสตาฟแห่งสวีเดน คือเมื่อวันที่ 15 กันยายน พ.ศ. 2516 ที่เมืองเออเรอบรู เป็นบุตรของโอลเล เวสต์ลิง กับอันนา คริสตินา อีวา เวสต์ลิง (สกุลเดิม: เวสต์ริง) มีพี่สาวหนึ่งคนคือ อันนา มาเรีย เวสต์ลิง เซอเดอร์สเตริม
พิธีอภิเษกสมรส.
เมื่อวันที่ 24 กุมภาพันธ์ พ.ศ. 2552 ดาเนียล เวสต์ลิงและเจ้าหญิงวิกตอเรียได้รับพระบรมราชานุญาตและความเห็นชอบจากสมเด็จพระราชาธิบดีคาร์ลที่ 16 กุสตาฟแห่งสวีเดนและรัฐบาลสวีเดนให้ประกอบพิธีหมั้นหมายกันได้ พระบรมราชานุญาตและความเห็นชอบดังกล่าวเป็นสิ่งที่จำเป็นตามกฎมนเทียรบาลของสวีเดน
พระราชพิธีอภิเษกสมรสจะจัดขึ้นในวันที่ 19 มิถุนายน พ.ศ. 2553 ซึ่งตรงกับวันครบรอบ 34 ปีของพระราชพิธีอภิเษกสมรสของสมเด็จพระราชาธิบดีและสมเด็จพระราชินี โดยพิธีดังกล่าวจะจัดขึ้นที่มหาวิหารแห่งสต็อกโฮล์ม
เมื่อวันที่ 28 พฤษภาคม พ.ศ. 2552 หลังจากผ่านพิธีหมั้นมาได้สามเดือน ดาเนียล เวสต์ลิงได้เข้ารับการผ่าตัดปลูกถ่ายไตที่โรงพยาบาล Karolinska University ราชสำนักสวีเดนได้ออกแถลงการเกี่ยวกับการผ่าตัดว่า การผ่าตัดผ่านพ้นไปได้ด้วยดี โดยที่ดาเนียล เวสต์ลิงได้รับไตจากบิดาของเขาเอง อาการเจ็บป่วยดังกล่าวนั้นเป็นอาการที่มีมาแต่กำเนิด แต่ไม่ใช่อาการที่ถ่ายทอดทางกรรมพันธุ์ ระหว่างการผ่าตัดนั้น เจ้าหญิงกำลังปฏิบัติพระราชกรณียกิจอยู่ที่กรีนแลนด์ จึงไม่ได้อยู่ใกล้ชิด
แอสตริด ลินด์เกรน
แอสตริด ลินด์เกรน (, 14 พฤศจิกายน พ.ศ. 2450 - 28 มกราคม พ.ศ. 2545) เป็นนักเขียนชาวสวีเดนที่มีชื่อเสียงจากผลงานวรรณกรรมเยาวชน โดยที่งานหลายชิ้นได้รับการแปลไป 94 ภาษาและตีพิมพ์ในมากกว่า 100 ประเทศ ผลงานที่มีชื่อเสียงคือหนังสือ ปิ๊ปปี้ ถุงเท้ายาว
สนธิสัญญารามลา
สนธิสัญญารามลา  คือสนธิสัญญาระหว่างศอลาฮุดดีน และ พระเจ้าริชาร์ดที่ 1 แห่งราชอาณาจักรอังกฤษ ที่ลงนามกันในเดือนมิถุนายน ค.ศ. 1192 หลังยุทธการอาร์ซุฟ (Battle of Arsuf)
ตามข้อตกลงของสนธิสัญญาเยรูซาเลมตกอยู่ภายใตการปกครองของมุสลิม แต่ตัวเมืองเปิดแก่นักแสวงบุญคริสเตียน นอกจากนั้นก็ลดราชอาณาจักรเยรูซาเลมลงเหลือเพียงบริเวณชายฝั่งทะเลตั้งแต่ ไทร์ ไปจนถึง จาฟฟา ทั้งศอลาฮุดดีน และ พระเจ้าริชาร์ดที่ 1 ต่างก็ไม่พอใจต่อข้อตกลงแต่ก็ไม่มีทางเลือก ประมุขของมุสลิมเริ่มอ่อนแอลงจากการต่อสู้และค่าใช้จ่ายที่เกิดขึ้นจากสงคราม พระเจ้าริชาร์ดเองก็ทรงกังวลกับความมั่นคงในราชอาณาจักรอังกฤษที่ทรงทิ้งมา
Treaty of Ramla
ทฤษฎีความซับซ้อน
ความตกลงอาเซียนว่าด้วยมลพิษจากหมอกควันข้ามแดน
ความตกลงอาเซียนว่าด้วยมลพิษจากหมอกควันข้ามแดน  คือความตกลงทางด้านสิ่งแวดล้อมที่ลงนามในปี ค.ศ. 2002 ระหว่างชาติสมาชิกในกลุ่มสมาคมประชาชาติแห่งเอเชียตะวันออกเฉียงใต้ โดยมีวัตถุประสงค์ในการลดมลหมอกพิษในเอเชียตะวันออกเฉียงใต้
ความตกลงเป็นปฏิกิริยาตอบโต้วิกฤติการณ์ด้านสิ่งแวดล้อมที่เกิดขึ้นในเอเชียตะวันออกเฉียงใต้ในคริสต์ทศวรรษ 1990 ที่ส่วนใหญ่มีสาเหตุมาจากการถางป่าโดยการเผาในเกาะสุมาตราในอินโดนีเชีย ภาพจากดาวเทียมแสดงให้เห็นจุดต่างๆ ทั่วบอร์เนียว, สุมาตรา, คาบสมุทรมาลายู และอื่นๆ ที่มีผลกระทบกระเทือนอย่างรุนแรงต่อมาเลเซีย, สิงคโปร์ และบ้างในประเทศไทย และ บรูไน
สำหรับสุมาตรา ลมมรสุมพัดควันไปทางตะวันออกที่ทำให้สร้างความกระทบกระเทือนภายนอกประเทศต่อชาติอื่นในเอเชียตะวันออกเฉียงใต้ มลหมอกหนาปกคลุมเอเชียตะวันออกเฉียงใต้อยู่หลายอาทิตย์ และมีผลต่อสุขภาพของประชาชนในประเทศดังกล่าว
ในเดือนมิถุนายน ค.ศ. 2007 แปดชาติให้สัตยาบันในความตกลง
ASEAN Agreement on Transboundary Haze Pollution
อัตราส่วนทองคำ
โอเมกา (ค่าคงตัว)
โอเมกา (Omega: Ω; ขึ้นต้นตัวใหญ่) เป็นค่าคงตัวทางคณิตศาสตร์ที่นิยามขึ้นจาก
ค่านี้ได้มาจาก "W" (1) ซึ่ง "W" คือฟังก์ชันดับเบิลยูของแลมเบิร์ต (Lambert W function) ซึ่งชื่อของค่าคงตัวนี้มาจากอีกชื่อหนึ่งของฟังก์ชันคือ "ฟังก์ชันโอเมกา"
Ω มีค่าประมาณ 0.5671432904097838729999686622 มีสมบัติว่า
หรือเทียบเท่ากับ
เราสามารถคำนวณ Ω ด้วยวิธีการวนซ้ำ โดยสมมติ Ω0 ขึ้นมาค่าหนึ่ง แล้วใช้ลำดับนี้วนซ้ำ
ลำดับนี้จะลู่เข้าค่า Ω เมื่อ "n" มีค่าเข้าใกล้อนันต์
ความเป็นอตรรกยะและอดิศัย.
Ω สามารถพิสูจน์ว่าเป็นจำนวนอตรรกยะ จากข้อเท็จจริงว่า e เป็นจำนวนอดิศัย โดยการพิสูจน์โดยข้อขัดแย้ง
ถ้าหาก Ω เป็นจำนวนตรรกยะ จะต้องมีจำนวนเต็ม "p" และ "q" ที่ทำให้สามารถเขียนอยู่ในรูปเศษส่วนได้
ซึ่งทำให้
ดังนั้น e ควรจะเป็นจำนวนเชิงพีชคณิตดีกรี "p" แต่ในเมื่อ e เป็นจำนวนอดิศัย (ไม่เป็นจำนวนเชิงพีชคณิต) จึงสรุปได้ว่า Ω เป็นจำนวนอตรรกยะ (ไม่เป็นจำนวนตรรกยะ)
Ω ก็เป็นจำนวนอดิศัยตามผลสืบเนื่องจากทฤษฎีบทลินเดอมันน์-ไวเออร์ชตรัสส์ เพราะถ้าหาก Ω เป็นจำนวนเชิงพีชคณิต แต่ exp (Ω) เป็นจำนวนอดิศัยเช่นเดียวกับ exp−1 (Ω) ซึ่งขัดกับสมมติฐานในตอนต้นว่ามันเป็นจำนวนเชิงพีชคณิต
รัฐอัศวินทิวทัน
รัฐอัศวินทิวทัน (, , ) หรือที่เรียกกันว่า รัฐนิกาย  หรือ ด็อยส์ชอดันท์สตัดท์  เป็นรัฐที่ก่อตั้งขึ้นเมื่ออัศวินทิวทันได้รับชัยชนะต่อชนปรัสเซียเก่าที่เป็นเพกันทางตะวันตกของบอลติกในคริสต์ศตวรรษที่ 13 ในปี ค.ศ. 1224 ระหว่างการรณรงค์ของสงครามครูเสดตอนเหนือ
อัศวินทิวทันรวมภราดรภาพลิโวเนียแห่งดาบ (Livonian Brothers of the Sword) ผู้เดิมมีอำนาจอยู่ในลิโวเนีย เป็นสาขาอิสระที่เรียกว่าลัทธิลิโวเนียใน ค.ศ. 1237
ในปี ค.ศ. 1346 อัศวินทิวทันก็ซื้ออาณาจักรดยุคแห่งเอสโตเนียจากพระมหากษัตริย์เดนมาร์กในราคา 19,000 มาร์คโคโลญ อำนาจเปลี่ยนมือเมื่อวันที่ 1 พฤศจิกายน ค.ศ. 1346 หลังจากความพ่ายแพ้ในยุทธการกรุนวอลด์ในปี ค.ศ. 1410 อัศวินทิวทันก็เริ่มเสื่อมอำนาจลง และลัทธิลิโวเนียก็แยกตัวไปเป็นสันนิบาติลิโวเนียระหว่างปี ค.ศ. 1422 จนถึง ค.ศ. 1435
รัฐของอัศวินถูกยุบเลิกในปี ค.ศ. 1525 ระหว่างการปฏิรูปศาสนาและมาแทนที่ด้วยอาณาจักรดยุคแห่งปรัสเซีย ทางตะวันออกของภูมิภาคปรัสเซีย และทางตะวันตก "ปรัสเซียทิวทัน" แยกตัวระหว่าง ค.ศ. 1454/ค.ศ. 1460 ไปเป็นรอยัลปรัสเซียที่กลายไปเป็นส่วนหนึ่งของโปแลนด์
State of the Teutonic Order
Prussia under the Teutonic Order
Teutonic Order state
Monastic State of the Teutonic Order
Ordensstaat
Ordenstaat
Monastic state
Monastic State of the Teutonic Knights
Deutschordensland
โอเมกา (แก้ความกำกวม)
โอเมกา (omega, Omega) อาจหมายถึง
ฟังก์ชันโอเมกา
กรดไขมันโอเมกา 3
โอเมกา3
ถ้าคุณแน่อย่าแพ้เด็กประถม
ถ้าคุณแน่ อย่าแพ้เด็กประถม
แอนนาแห่งออสเตรีย สมเด็จพระราชินีแห่งสเปนและโปรตุเกส
เจ้าฟ้าธรรมธิเบศร์ไชยเชษฐสุริยวงศ์
สโมกี โรบินสัน
เอดดี เมอร์ฟี
ไรออต!
ไรออต!  เป็นผลงานสตูดิโออัลบั้มชุดที่ 2 จากวงอัลเทอร์เนทีฟร็อก พาร์อะมอร์ หลังจากประสบความสำเร็จจากอัลบั้มเปิดตัวชุด "All We Know Is Falling" และออกขายในสหรัฐอเมริกาเมื่อวันที่ 12 มิถุนายน ค.ศ. 2007 และในสหราชอาณาจักรเมื่อวันที่ 25 มิถุนายน ค.ศ. 2007 อัลบั้มได้รับรางวัลแผ่นเสียงทองคำขาวเมื่อเดือนกรกฎาคม ค.ศ. 2008 จาก RIAA และระดับแผ่นเสียงทองคำในสหราชอาณาจักรและไอร์แลนด์ อัลบั้มชุดนี้มีซิงเกิ้ลฮิตคือ "Misery Business", "Hallelujah", "crushcrushcrush" และ "That's What You Get"
เพลง "Misery Business" ยังรวมอยู่ในวิดีโอเกม "Saints Row 2", "NHL 08" และ "Guitar Hero World Tour" ขณะที่เพลง "That's What You Get" รวมอยู่ใน "Rock Band 2" ส่วน "crushcrushcrush" อยู่ในเกม "Guitar Hero On Tour: Decades" และเพลงทำใหม่อีกเวอร์ชันอยู่ในเกม "Ultimate Band"
ภาษาปยู
ภาษาปยู (ปยู: ) หรือ ภาษาตีร์กุล เป็นภาษาโบราณในตระกูลภาษาย่อยทิเบต-พม่า ที่เคยมีผู้พูดในเอเชียตะวันออกเฉียงใต้ บริเวณที่ปัจจุบันคือพม่าและไทย ใช้พูดโดยชาวปยูเมื่อราวพุทธศตวรรษที่ 10 และกลายเป็นภาษาตายเมื่อราวพุทธศตวรรษที่ 17 ซึ่งเป็นยุคที่เริ่มใช้ภาษาพม่าอย่างแพร่หลาย ภาษาปยูที่พบในจารึกจะมีคำแปลเป็นภาษาบาลีไว้ด้วย Matisoff จัดภาษานี้อยู่ในกลุ่มย่อยพม่า-โลโล Bradley จัดให้อยู่ในภาษากลุ่มโลโล ในขณะที่ Van Driem จัดให้เป็นสาขาอิสระของตระกูลภาษาย่อยทิเบต-พม่า
"อ๊อด อ๊อด" เป็นซิงเกิลที่ 2 ของวงเดอะริชแมนทอย จากผลงานอัลบั้มชุด "ลำนำสะดิ้งเลิฟยู" เพลงนี้มีเนื้อหาพูดถึง ผู้ชายคนหนึ่ง ซึ่งไปแอบรักสาวอินเตอร์ ไฮโซ ที่พูดไทยคำอังกฤษคำ จึงต้องฝึกพูดภาษาอังกฤษในแบบงู ๆ ปลา ๆในเนื้อเพลงมีการแทรกท่อนหนึ่งของเพลงโนบอดี้ของวันเดอร์เกิร์ลส์ด้วย เป็นเพลงแนวอัลเทอร์เนทีฟในรูปแบบความเป็นไทย
มิวสิกวิดีโอเป็นการล้อเลียนรายการโทรทัศน์ในยุคคริสต์ทศวรรษ 1960 โดยเป็นรายการเกี่ยวกับสุขภาพ เพื่อยั่วล้อกับเรื่องของอวัยวะ 'หัวใจ' อันสื่อถึงเรื่องรักใคร่ตามเนื้อหาของเพลง โดยมีการถ่ายทำทั้งในสตูดิโอและนอกสถานที่ (สวนลุมพินี) โดย แจ๊ป นักร้องนำ และมารีญา ลินน์ เป็นผู้ประกาศข่าว ส่วนสมาชิกคนอื่นๆ ของวงแสดงเป็นเจ้าหน้าที่ผลิตรายการ ผู้สื่อข่าว และวิทยากร
ภาษาตามาง
ภาษาตามาง (Tamang; อักษรเทวนาครี:तामाङ) เป็นคำที่ใช้กล่าวถึงกลุ่มของสำเนียงที่ใช้พูดในเนปาลและสิกขิม ประกอบด้วย ตามางตะวันออก (ผู้พูด 759,257 คนในเนปาล) ตามางตะวันตกเฉียงเหนือ (ผู้พูด 55,000 คน) ตามางตะวันตกเฉียงใต้ (ผู้พูด 109,051 คน) ตามางกุรข่าตะวันออก (ผู้พูด 3,977 คน) และตามางตะวันตก (ผู้พูด 322,598 คน) ความคล้ายคลึงระหว่างตามางตะวันออกกับตามางสำเนียงอื่นๆ อยู่ระหว่าง 81% ถึง 63% ภาษานี้เป็นตระกูลภาษาย่อยทิเบต-พม่ากลุ่มใหญ่ที่สุดในเนปาล
ภาษาตามางเรียงประโยคแบบประธาน-กรรม-กริยา ใช้ปรบท คำแสดงความเป็นเจ้าของอยู่หลังคำนาม มีการกเกี่ยวพัน มีเสียงวรรณยุกต์
ใช้อักษรตัม-ยิกซึ่งคล้ายอักษรทิเบตและอักษรเทวนาครี ส่วนใหญ่มักจะกล่าวว่าภาษานี้เขียนด้วยอักษรเทวนาครี
ชิงชัง
คำสำคัญ "ชิงชัง" สามารถหมายถึง
รายนามผู้ประกาศข่าวและผู้รายงานข่าว สถานีโทรทัศน์เอเอสทีวีนิวส์วัน
รายนามผู้ประกาศข่าวและผู้รายงานข่าว สถานีโทรทัศน์นิวส์วัน เรียงชื่อตามลำดับอักษร
ปตท สผ
ปตท. สผ.
สวนสาธารณะหาดริมน้ำน่านหมู่บ้านคุ้งตะเภา
สวนสาธารณะหาดริมน้ำน่านหมู่บ้านคุ้งตะเภา หรือ หาดริมน้ำน่าน พัทยา 2 เป็นสวนสาธารณะขนาดเล็ก อยู่ในความดูแลของเทศบาลตำบลคุ้งตะเภา ตั้งอยู่ทิศเหนือของหมู่บ้านคุ้งตะเภา อำเภอเมือง จังหวัดอุตรดิตถ์ ริมแม่น้ำน่าน ติดกับทางหลวงแผ่นดินหมายเลข 11 ถนนสายหลักของจังหวัดอุตรดิตถ์
สวนสาธารณะหาดน้ำน่าน ตั้งอยู่ริมแม่น้ำน่านทางด้านเหนือสุดของหมู่บ้านคุ้งตะเภา ติดกับทางหลวงแผ่นดินหมายเลข 11 เดิมบริเวณที่แห่งนี้เป็นหาดแม่น้ำกว้างสวยงาม เป็นที่พักผ่อนหย่อนใจของคนในหมู่บ้านคุ้งตะเภามาตั้งแต่ปี พ.ศ. 2533 โดยในช่วงก่อน พ.ศ. 2540 สวนสาธารณะแห่งนี้เป็นสถานที่ผักผ่อนหย่อนใจที่มีคนเข้ามาผักผ่อนมาก มีการตั้งร้านค้าขายอาหารและอุปกรณ์เล่นน้ำมากมาย โดยไม่มีการจัดเก็บรายได้ จนในสมัยนายบุญช่วย เรืองคำ เป็นผู้ใหญ่บ้านคุ้งตะเภา ได้ดำเนินการเพื่อขอเช่าที่ดินจากเจ้าของหลายรายบริเวณนั้นเพื่อจัดทำเป็นสวนสาธารณะสำหรับหมู่บ้าน
จนในปี พ.ศ. 2545 องค์การบริหารส่วนตำบลคุ้งตะเภา โดยการนำของนายเอกสิทธิ์ พรหมน้อย นายกองค์การบริหารส่วนตำบลคุ้งตะเภาในขณะนั้น ได้ขอรับเงินอุดหนุนจากรัฐบาลในการปรับปรุงภูมิทัศน์และก่อสร้างสาธารณูปโภคต่าง ๆ มีการจัดระเบียบร้านค้า จัดสร้างกำแพงกั้นและมีการจัดเก็บเงินค้าบำรุงสำหรับประชาชนที่มาพักผ่อนในช่วงเทศกาลสำคัญ รวมทั้งมีการฟื้นฟูกิจกรรมประเพณีต่าง ๆ เช่น ประเพณีลอยกระทง ประเพณีสงกรานต์ รดน้ำดำหัวผู้สูงอายุ ประเพณีเทศน์มหาชาติ เป็นต้น
ในปี พ.ศ. 2553 มีความพยายามจากเทศบาลตำบลคุ้งตะเภา ในการผลักดันให้สวนสาธารณะหาดริมน้ำน่านหมู่บ้านคุ้งตะเภาเป็นศูนย์กลางการท่องเที่ยวของอุตรดิตถ์อีกด้วย
สถานที่ตั้งติดริมสะพานข้ามแม่น้ำน่านบนทางหลวงแผ่นดินหมายเลข 11 ซึ่งเป็นถนนสายหลักของจังหวัดอุตรดิตถ์ สะดวกสะบายในการเดินทาง และด้วยอยู่ติดริมแม่น้ำน่านที่มีหาดทรายกว้างสวยงามเหมาะแก่การพักผ่อนหย่อนใจมีห้องน้ำบริการ ทำให้สถานที่แห่งนี้เป็นสวนสาธารณะสำคัญที่ประชาชนมาใช้บริการจำนวนมากในช่วงเทศกาล
นพชัย ชัยนาม (เกิด 21 พฤศจิกายน พ.ศ. 2516) ชื่อเล่น ปีเตอร์ เป็นนักแสดงและผู้กำกับลูกครึ่งไทย-เยอรมัน มีบทบาทการแสดงเป็นที่จดจำจากเรื่อง ตำนานสมเด็จพระนเรศวรมหาราช รับบทเป็น "บุญทิ้ง" หรือ "ออกยาพระราชมนู"
นพชัยสำเร็จการศึกษาจากมหาวิทยาลัยสุโขทัยธรรมาธิราช เริ่มเข้าสู่วงการโดยการถ่ายภาพยนตร์โฆษณา สเปรย์รอยัล จากนั้นมีผลงานการแสดงละคร เช่น เจ้าสาวของอานนท์, สะพานดาว, เลือกแล้วคือเธอ ฯ จากนั้นได้แสดงภาพยนตร์เรื่องแรกในปี พ.ศ. 2546 เรื่อง องคุลิมาล (Angulimala) ของบางกอกฟิล์ม และได้แสดงเรื่อง ตำนานสมเด็จพระนเรศวรมหาราช ภาค 2-3-4 ของหม่อมเจ้าชาตรีเฉลิม ยุคล, นางไม้ ของเป็นเอก รัตนเรือง และ สวัสดีบางกอก ตอน Silence ที่ได้ฉายในพิธีปิดเทศกาลภาพยนตร์นานาชาติบางกอก ครั้งที่ 7
ปัจจุบันร่วมหุ้นกับ พ.อ. วันชนะ สวัสดี เปิดบริษัท "กลมเกลียวกรุ๊ป" จัดรายการวิทยุ
กลีบของสมอง
กลีบด้านหน้า
กลีบข้างขม่อม
เส้นประสาทรู้กลิ่น
เดอะซิมส์ 3 เวิลด์ แอดเวนเจอร์ส
เดอะซิมส์ 3 เวิลด์ แอดเวนเจอร์ส  เป็นภาคเสริมตัวแรกของเกมเดอะซิมส์ 3 พัฒนาโดย อีเอแบล็คบอกซ์และเดอะซิมส์ดิวิชัน จัดจำหน่ายโดยอิเล็กโทรนิคอาร์ต
สำหรับในภาคเสริมเวิลด์ แอดเวนเจอร์ส ก่อนหน้านี้เคยมีภาคเสริมที่เกี่ยวกับการพักร้อนมาก่อนหน้านี้แล้วคือ "เดอะซิมส์ วัยรักพักร้อน" และ "เดอะซิมส์ 2 ทริปซ่าส์" แต่ในภาคเสริมเวิลด์ แอดเวนเจอร์สไม่เหมือนกับภาคเสริมที่แล้วมา เพราะภาคเสริมเวิลด์ แอดเวนเจอร์ส จะเน้นไปที่การผจญภัยหาสมบัติมากกว่าการที่จะพาชาวซิมส์ไปพักร้อน โดยมีสถานที่ที่มีอยู่จริง 3 สถานที่ ไม่ว่าจะเป็น ประเทศอียิปต์,ประเทศจีน และประเทศฝรั่งเศส นอกจากนี้ยังสามารถพาชาวซิมส์ไปเรียนรู้วัฒนธรรมใหม่ๆ พัฒนาทักษะการฝึกป้องกันตัว ทักษะการถ่ายภาพ และทักษะการทำไวน์ อีกทั้งยังเข้าไปพบปะพูดคุยกับชาวซิมส์ที่อยู่ในประเทศนั้นๆได้ แต่มีอีกอย่างที่เพิ่มเข้ามาคือโหมดสร้างชั้นใต้ดิน โดยที่ไม่จำเป็นต้องไปปรับระดับของพื้นดินเลย และระดับวีซ่าจะมีผลต่อวันที่ชาวซิมส์จะมาเที่ยว ระดับวีซ่าจะเพิ่มก็ต่อเมื่อพาชาวซิมส์ไปผจญภัยในที่ต่างๆ
มีการประกาศอย่างเป็นทางการเกี่ยวกับเดอะซิมส์ 3 เวิลด์ แอดเวนเจอร์ส ทางเว็บไซต์อย่างเป็นทางการของเดอะซิมส์ 3 เมื่อเดือนสิงหาคม พ.ศ. 2552 และได้กำหนดวันวางจำหน่ายในวันที่ 18 พฤศจิกายน พ.ศ. 2552 สำหรับทวีปอเมริกาเหนือ และวันที่ 20 พฤศจิกายน พ.ศ. 2552 สำหรับทวีปยุโรป สำหรับในประเทศไทยมีกำหนดวันวางจำหน่ายในวันที่ 17 พฤศจิกายน พ.ศ. 2552
ในช่วงแรกที่เดอะซิมส์ 3 ภาคเสริมเวิลด์ แอดเวนเจอร์สออกวางจำหน่าย เกมนี้ได้รับการตอบรับในด้านบวกจากหลายสำนักเช่น ในเกมโปร วันอัพดอตคอม รวมไปถึงเมตะคริติค โดยได้รับคะแนนการวิจารณ์เกมจาก เมตะคริติค 81 คะแนน
รูปแบบการเล่นของภาคเสริมเดอะซิมส์ 3 นี้เป็นการให้ผู้เล่นได้สัมผัสประเทศใหม่ๆ ตามที่มีอยู่ในความจริง นอกจากนี้ยังพาชาวซิมส์ไปผจญภัย หาขุมทรัพย์ที่ซ่อนตามประเทศต่างๆได้ ผู้เล่นสามารถให้ชาวซิมส์เรียนรู้ทักษะใหม่ๆ พัฒนาความสัมพันธ์กับชาวต่างชาติได้
ภาคเสริมเวิลด์ แอดเวนเจอร์ส ได้เปิดโอกาสให้ผู้เล่นสามารถพาชาวซิมส์ไปยังประเทศอียิปต์,ประเทศฝรั่งเศส และ ประเทศจีน ชาวซิมส์สามารถมีส่วนร่วมในกิจกรรมทางวัฒนธรรมขึ้นอยู่กับสถานที่ที่ชาวซิมส์ไป ในประเทศอียิปต์ ชาวซิมส์ สามารถเยี่ยมชมปิรามิดและพบกับปริศนาที่ซ่อนไว้ให้ปิรามิด ในประเทศจีน เยี่ยมชมดอกไม้ไฟรวมทั้งการกินและศิลปะการต่อสู้ และในประเทศฝรั่งเศส ชาวซิมส์สามารถมีส่วนร่วมในการทำไวน์รสชาติกลมกล่อม ระยะเวลาที่ชาวซิมส์จะสามารถอยู่ในประเทศที่ชาวซิมส์เที่ยวได้นั้นขึ้นอยู่กับระดับวีซ่า ระดับวีซ่านี้จะเพิ่มขึ้นไปในการผจญภัยต่างๆ ถ้ามีระดับวีซ่ามากขึ้นเท่าไร ชาวซิมส์จะสามารถซื้อบ้านพักตากอากาศเป็นของตัวเองและขยายเวลาการมาพักร้อนได้เท่านั้น
รูปแบบการเล่นของภาคเสริม เวิลด์ แอดเวนเจอร์ส คือการหาเควสต่างๆ หรือที่เรียกว่าการผจญภัย ซึ่งการผจญภัยจะประกอบด้วยเป้าหมายต่างๆเชื่อมโยงกันในเรื่องราว ซึ่งมีเป้าหมายทั่วไปรวมถึงการสำรวจสุสานต่างๆหาของมีค่าและพูดคุยกับชาวซิมส์คนอื่นๆ เพื่อสร้างสังคมของซิมส์ เมื่อสำรวจสุสาน ซิมส์ของคุณจะต้องฝ่าฝันอุปสรรคต่างๆ เพื่อปลดล็อกห้องถัดไป เมื่อชาวซิมส์เข้าไปในสุสานครั้งแรก จะเกิดหมอกสงครามขึ้น หมอกสงครามจะหายไปเมื่อชาวซิมส์เดินผ่านห้องต่างๆที่เกิดหมอกสงครามอยู่ ซึ่งสุสานต่างก็มีปริศนาลี้ลับซ่อนเงื่อน เช่น กับดัก, หลุมดำ และสวิทช์เปิดบันได เป็นต้น
นอกจากนี้ ตัวเกมยังเปิดโอกาสให้ผู้เล่นสามารถใช้เครื่องมือเข้าไปสร้างหรือปรับแต่งหลุมศพได้ นอกจากนี้ผู้เล่นยังสามารถเข้าไปเพิ่มลักษณะการเล่นเฉพาะวัตถุสำหรับสุสานได้ และยังเพิ่มลักษณะพิเศษต่างๆเพื่อให้เกิดความเร้าใจในการผจญภัยได้
เดอะซิมส์ 3 เวิลด์ แอดเวนเจอร์ส ภาคนี้ ยังเพิ่มทักษะสามทักษะที่มีเป้าหมายใหม่และความท้าทายต่อผู้เล่น ทักษะศิลปะป้องกันตัวซึ่งสามารถฝึกได้กับหุ่นโชว์ เมื่อฝึกไปได้สักพักชาวซิมส์ก็จะสามารถสับไม้และวัตถุอื่นๆ โดยใช้อิฐสองบล็อกเป็นตัวตั้งวัตถุได้ อีกทั้งซิมส์ของคุณยังสามารถร่วมการแข่งขันประลองฝีมือต่างๆเพื่อเพิ่มอันดับของซิมส์ ระดับทักษะของชาวซิมส์จะเห็นได้ตามสายคาดและสีเสื้อที่ชาวซิมส์ใส่อยู่ ตัวอย่างเช่น ถ้าอยู่ในระดับแรก สีของเสื้อจะเป็นสีขาว สายคาดสีดำ แต่พอฝึกไปได้สักพัก สีของเสื้อและสาดคาดจะเปลี่ยนไปเป็นสีอื่นๆ ตามระดับทักษะที่ได้ฝึกไว้ เป็นต้น
ทักษะการทำไวน์จะขึ้นอยู่กับส่วนผสมของผลไม้ที่จะใส่ลงในเครื่องทำไวน์ คุณภาพของไวน์ขึ้นอยู่กับคุณภาพของผลไม้ที่นำไปใส่ลงเครื่องทำไวน์รวมทั้งวิธีการผลิตไวน์ มูลค่าของไวน์จะเพิ่มขึ้นโดยการนำขวดไวน์ไปใส่ในห้องใต้ดินและเก็บไว้ให้นานที่สุด ยิ่งเก็บไวน์ได้นานเท่าไร ก็จะยิ่งมีมูลค่าของไวน์มากขึ้นเท่านั้น
ทักษะการถ่ายภาพขึ้นอยู่กับการถ่ายภาพด้วยกล้องดิจิทัลพกพา ภาพถ่ายที่ถ่ายโดยใช้มุมมองบุคคลที่หนึ่ง เกมสามารถตรวจสอบเรื่องการถ่ายภาพ เกมมีเป้าหมายให้ผู้เล่นในรูปแบบของทักษะการถ่ายภาพสำหรับชาวซิมส์นั้น นอกจากนี้ผู้เล่นสามารถเลือกรูปแบบภาพต่างๆเช่น รูปแบบทัศนียภาพและโทนสีซีเปียเป็นต้น
สิ่งมีชีวิตในเกมเป็นผีมัมมี่ที่มีความสามารถหลายอย่าง เช่น ไม่ต้องไปนอน พบได้ในสุสาน ผู้เล่นอาจถูกผีมัมมี่ต้องคำสาปได้ถ้าหากไปทำร้ายหรือขัดขืน
นอกจากนี้ยังมีเครื่องมือสร้างชั้นใต้ดินใหม่ ซึ่งไม่จำเป็นต้องทำการปรับระดับของพื้นดินแต่อย่างใด ซึ่งสามารถสร้างชั้นใต้ดินได้สูงสุดถึง 4 ชั้น
"เดอะซิมส์ 3 เวิลด์ แอดเวนเจอร์ส" ได้ประกาศอย่างเป็นทางการเมื่อวันที่ 3 สิงหาคม พ.ศ. 2552 ซึ่งเป็นภาคเสริมของ "เดอะซิมส์ 3" โดยแน่นอนได้เลยว่าจะมีการผลิตเหมือนกับ "เดอะซิมส์" และ "เดอะซิมส์" 2 อย่างแน่นอน โดยเฉพาะอย่างยิ่งรูปแบบที่ให้ชาวซิมส์มีสัตว์เลี้ยง ดาวน์ทาวน์และสถานที่พักผ่อน ซึ่งเหมือนกับภาคเสริมที่ผ่านมา คาดว่าอาจจะได้รวมอยู่ในชุดภาคเสริมในอนาคต เมื่อวันที่ 2 พฤศจิกายน พ.ศ. 2552 ได้ประกาศว่าเกมนี้เป็นเกมทองของปีนี้
โดยได้สัมภาษณ์ ลินเซย์ เพียร์สัน ผู้ผลิตเกมนี้ได้กล่าวว่า จะเป็นเมืองที่นำมาจากสถานที่จริงและให้ผู้เล่นสามารถปรับแต่งสิ่งปลูกสร้างต่างๆเพื่อแลกเปลี่ยนกันได้ ภาคเสริมนี้แสดงความต้องการที่เธอกล่าวไว้ว่าลักษณะของภาคเสริมนี้แตกต่างจากแต่ก่อน
อีกทั้งยังีการประกาศออกมาว่าจะมีไอเท็มพิเศษปล่อยให้ดาวน์โหลดที่ The Sims 3 Store เมื่อภาคเสริมวางจำหน่ายแล้ว เพราะเหตุนี้จึงเป็นการสร้างแรงจูงใจพิเศษสำหรับผู้เล่นที่จะซื้อเกม ลินเซย์ เพียร์สัน ยังกล่าวอีกว่า เมื่อมีภาคเสริมแล้วก็จะให้ของสมนาคุณด้วยการให้เงินสำหรับซื้อของผ่าน The Sims 3 Store USD$10 (£6) SimPoints ซึ่งจะมีให้สำหรับผู้ที่ซื้อภาคเสริมเท่านั้น
สำหรับเวอร์ชันโทรศัพท์มือถือ ขณะนี้ได้ปล่อยให้ดาวน์โหลดแล้ว ส่วนเวอร์ชันไอโฟน ก่อนหน้านี้จะะปล่อยให้ดาวน์โหลดผ่าน App Store ในช่วงเดือนกุมภาพันธ์ พ.ศ. 2553 แต่ได้ถูกเลื่อนออกไป เนื่องจากปรับปรุงแก้ไขปัญหาบางส่วนที่เกิดขึ้น โดยกำหนดวันปล่อยให้ดาวน์โหลดผ่าน App Store ในวันที่ 5 เมษายน พ.ศ. 2553 ซึ่งตอนนี้ได้ปล่อยให้ดาวน์โหลดผ่าน App Store เรียบร้อยแล้ว
ผู้ที่ประพันธ์เพลงให้กับเกม "เดอะซิมส์ 3 เวิลด์ แอดเวนเจอร์ส" คือ Steve Jablonsky ก่อนหน้านี้เขาได้ประพันธ์เพลงให้กับเกม "เดอะซิมส์ 3" ตัวหลักมาก่อนหน้าแล้ว เขาประพันธ์เพลงโดยใช้เครื่องดนตรีทั้งหมด 35 ชิ้นบรรเลงเพลง และใช้วงดนตรีทั้งคณะ และบันทึกเสียงที่ Eastwest Studios ในย่านฮอลลิวูด
เมื่อวันที่ 18 สิงหาคม พ.ศ. 2552 ได้นำนักร้อง Nelly Furtado, Pixie Lott, Stefanie Heinzmann, Matt and Kim และ Young Punx มาขับร้องเป็น ภาษาซิมส์ สำหรับใช้ในเกมนี้. โดยเมื่อวันที่ 13 ตุลาคม พ.ศ. 2552 ยังมีศิลปินนักร้องอีกมากมายที่มาขับร้องเพลงในภาคเสริมตัวนี้
ด้านล่างนี้คือรายชื่อศิลปินที่มาขับร้องเพลงให้กับภาคเสริม
ผลการตอบรับของเกม.
ภาคเสริมนี้ได้รับการตอบรับมาเป็นอย่างดี สำหรับการวิจารณ์เกมโดย เรชูล มัวร์ จาก เกมโปร วิจารณ์เกมนี้ว่าคุณสมบัติของเกมนี้ดีมาก เพราะเหตุนี้เองสามารถทำให้ผู้เล่นเสียเวลาหลายชั่วโมงไปกับการเล่นเกม สำหรับการวิจารณ์เกมโดย สตีฟ บัทส์ จาก ไอจีเอ็น ได้วิจารณ์เกมนี้ว่า เป็นเกมผจญภัยที่ใช้ทักษะและการแก้ไขปัญหาของการผจญภัย และการพักผ่อนของครอบครัว แต่ในข้อสรุปของเขากล่าวว่า "ผมหวังว่าในภาคเสริม เวิลด์ แอดเวนเจอร์สนี้ อาจจะเป็นต้นแบบสำหรับภาคเสริมเดอะซิมส์ในอนาคต"
สำหรับเดอะซิมส์ 3 เวิลด์ แอดเวนเจอร์ส ภาคเสริม เป็นแกมที่เจ็ดในการจัดอันดับ 10 เกมที่ขายดีที่สุดตามการจัดอันดับของ เอ็นพีดี และนอกจากนี้เกม เดอะซิมส์ 3 ยังได้ชื่อว่าเป็นเกมที่ขายดีที่สุดแห่งปี 2009
แดดส์วอตยูเกต
"แดดส์วอตยูเกต"  เป็นซิงเกิลของวงพาร์อะมอร์ ถือเป็นซิงเกิลที่ 2 ในออสเตรเลีย ซิงเกิลที่ 3 ในสหรัฐอเมริกาและซิงเกิลที่ 4 ในสหราชอาณาจักร ที่มาจากอัลบั้มชุด "ริออต!" เพลงออกอากาศทางวิทยุเมื่อวันที่ 22 มีนาคม ในออสเตรเลียและวันที่ 24 มีนาคม ในสหรัฐอเมริกา
ในสหรัฐอเมริกา เพลงนี้ออกขายเมื่อวันที่ 5 พฤษภาคม ในรูปแบบดาวน์โหลดและเป็นแผ่นเมื่อวันที่ 12 พฤษภาคม เพลงนี้ยังใช้ในวิดีโอเกม "Rock Band 2" เพลงนี้มียอดขายระดับแผ่นเสียงทองคำในสหรัฐอเมริกาเมื่อวันที่ 12 ธันวาคม ค.ศ. 2008 ขายได้มากกว่า 500,000 หน่วย
มิวสิกวิดีโอเพลงนี้กำกับโดยมาร์คอส ซีกา ถ่ายทำในแนชวิลล์ รัฐเทนเนสซี เมื่อวันที่ 2-3 มีนาคม ค.ศ. 2008 ทางช่องเอ็มทีวี 2 ออกฉายอย่างเป็นทางการครั้งแรกเมื่อวันที่ 24 มีนาคม ค.ศ. 2008 มิวสิกวิดีโอเป็นเพลงวงเล่นดนตรีอยู่ในห้องนั่งเล่น ซึ่งมีภาพของคนรัก 2 คู่ (อารอน โฮล์มส จากวงเดธอินเดอะพาร์ก และเจนนา เกลิง ทั้งคู่มาจากริชมอนด์) และภาพการพบปะของเพื่อนสมาชิกในวงและครอบครัว เพื่อนและครอบครัวมีความสุขในการถ่ายรูป ฟังดนตรี ขณะที่คู่รักดูดูดดื่มกับความรักอย่างมาก หนึ่งในคนรักเหมือนจะดูเชื่อมโยงกับสมาชิกในวง ทั้งคู่เข้าพบปะเพื่อนฝูง แต่แล้วผู้ชายก็เหมือนจะพบใครบางคน (อาจจะเป็นแฟนเก่า) และเริ่มจีบกันซึ่งผู้ชายก็ยังคงคุยกับหญิงอื่น แฟนปัจจุบันก็นั่งเห็นพวกเขาอยู่ซึ่งเห็นภาพทั้งสองคนจับมือกัน ฝ่ายหญิงก็ออกไปแล้วร้องไห้ จบด้วยคู่รักยืนอยู่ที่สุสานจูบกัน
มิวสิกวิดีโอถ่ายทำร่วมสัปดาห์ หลังจากที่วงพาร์อะมอร์ยกเลิกการออกทัวร์ในยุโรปเพื่อทำงานส่วนตัว ท่ามกลางข่าวลือว่าวงแตกไปแล้ว เฮย์เลย์ วิลเลียมส์ (ร้องนำ คีย์บอร์ด) อธิบายว่า ทางวงคิดว่าเป็นการดีที่สุดถ้าพวกเขาจะถ่ายทำง่าย ๆ เต็มไปด้วยพวกเขากับเพื่อน ๆ และครอบครัว ทำให้ง่าย ๆ
เฮย์เลย์ เสริมว่า "เรามีเพื่อนอยู่มากมายที่นั่นและมันเหมือนเป็นการพักผ่อน และมาร์คอสก็เจ๋งมาก เขาพูดว่า เอาเพื่อนมา เราจะถ่ายในบ้านเพื่อนใครสักคน ให้รู้สึกจริง และฉันคิดว่าเป็นครั้งแรกที่คุณจะเห็นวิดีโอในสิ่งที่เราเป็น"
สถาบันวิจัยภาษาและวัฒนธรรมเพื่อพัฒนาชนบท มหาวิทยาลัยมหิดล
สนธิสัญญาปารีส
สนธิสัญญาปารีส อาจหมายถึง ความตกลงหลายฉบับที่เจรจาและลงนามกันในกรุงปารีส ประเทศฝรั่งเศส เป็นต้นว่า
รายชื่อผลงานของสุกฤษฎิ์ วิเศษแก้ว